CELEX: 62013TN0005
Language: da
Date: 2013-01-09 00:00:00
Title: Sag T-5/13: Sag anlagt den 9. januar 2013 — Iran Liquefied Natural Gas mod Rådet

23.2.2013   
            
            
               DA
            
            
               Den Europæiske Unions Tidende
            
            
               C 55/24
            
         Sag anlagt den 9. januar 2013 — Iran Liquefied Natural Gas mod Rådet
   (Sag T-5/13)
   2013/C 55/42
   Processprog: engelsk
   
      Parter
   
   
      Sagsøger: Iran Liquefied Natural Gas Co. (Teheran, Iran) (ved solicitor J. Grayston og advokaterne G. Pandey, P. Gjørtler, D. Rovetta, D. Sellers og N. Pilkington)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2012/635/FUSP af 15. oktober 2012 (1) og Rådets gennemførelsesforordning (EU) nr. 945/2012 (2) af 15. oktober 2012 annulleres, for så vidt som de anfægtede retsakter medtager sagsøgeren på listen over de personer og enheder, der er omfattet af de restriktive foranstaltninger.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender.
   
               1)
            
            
               Første anbringende om en tilsidesættelse af retten til at blive hørt, idet Rådet har undladt at høre sagsøgeren, og at ingen modstående holdepunkter ville begrunde dette, navnlig i forhold til den byrde, der pålægges nuværende kontraktlige forpligtelser.
            
         
               2)
            
            
               Andet anbringende om en tilsidesættelse af underretningspligten, idet Rådet har undladt at underrette sagsøgeren om de anfægtede foranstaltninger.
            
         
               3)
            
            
               Tredje anbringende om en utilstrækkelig begrundelse, idet Rådet over for sagsøgeren har bekræftet den begrænsede rækkevidde af begrundelsen, hvorimod det ikke har besvaret anmodninger om aktindsigt.
            
         
               4)
            
            
               Fjerde anbringende om en tilsidesættelse af retten til forsvar, idet sagsøgeren blev nægtet muligheden for effektivt at fremsætte bemærkninger til Rådets konstateringer, for så vidt som disse blev forholdt sagsøgeren.
            
         
               5)
            
            
               Femte anbringende om et åbenbart urigtigt skøn, idet sagsøgeren, i modsætning til det af Rådet påståede, ikke er et datterselskab af National Iranian Oil Company, og idet Rådet under alle omstændigheder ikke har godtgjort, at hvis sagsøgeren havde været et datterselskab af National Iranian Oil Company, ville dette have medført en økonomisk fordel for den iranske stat, som ville være i strid med formålet med de anfægtede foranstaltninger.
            
         
               6)
            
            
               Sjette anbringende om krænkelse af den grundlæggende ejendomsret, idet Rådet gennem de byrder, der rammer sagsøgerens bankbeholdning og nuværende kontraktlige forpligtelser, har tilsidesat den grundlæggende ejendomsret ved at træffe foranstaltninger, hvis forholdsmæssighed man ikke kan forvisse sig om.
            
         
      (1)  Rådets afgørelse 2012/635/FUSP af 15.10.2012 om ændring af afgørelse 2010/413/FUSP om restriktive foranstaltninger over for Iran (EUT L 282, s. 58).
   
      (2)  Rådets gennemførelsesforordning (EU) nr. 945/2012 af 15.10.2012 om gennemførelse af forordning (EU) nr. 267/2012 om restriktive foranstaltninger over for Iran (EUT L 282, s. 16).